Mér hefur alltaf þótt fallegt að hafa lítinn munsturbekk í öðrum lit . Eftir ansi margar prófanir og útfærslur varð þetta munstur til , frekar klassískt en rammað inn af brugðnum umferðum . Ég ákvað að leyfa einfaldleikanum að njóta sín , því hann er oft svo ótrúlega fallegur . Vetur er prjónuð slétt , í hring ofan frá og niður , með munstur í berustykkinu . Vetur er einföld og látlaus en mjög falleg . Allt eftir vali á garni getur Vetur því hentað við ýmis tækifæri , í bæjarferðir eða leikskólann , já eða sem sparipeysa . Stærðir : 1 , 2 , 3 , 4 , 5 , 6 - 7 , 8 - 10 + ára Garn : Dale Lerke 150 + 50 , 200 + 50 , 200 / 250 + 50 , 250 / 300 + 50 , 300 + 50 , 350 + 50 , 400 - 450 +50 / 100 gr . Einnig má nota hvaða annað garn sem er , sem passar prjónfestunni svo sem Dale lanolin ull eða Zenta by Permin .